13 KUUKAUTTA
Ihana tuoksu.
Onhan syntymäpäiväsi.
Voin minä kerran vuodessa sulle kunnon aamiaisen tehdä.
Hyvää syntymäpäivää, ukkokulta.
Mieheni on vanha ukko.
Ja sinäkö vain nuorrut? -Niin, senkin rontti.
Nuorennuspillereillä.
Mitä tuo on? Verimakkaraako?
Suoraan lihakauppiaalta. -Epäterveellistä.
Niin on, mutta kun tykkäät. -Sinusta tykkään enemmän.
Vain, kun kokkaan sulle.
Ei. Jouluna myös, kun puet sukkanauhat ja vermeet.
Hei!
Niistä älä puhu. Saatat innostua.
Miten niin "saatan"?
Ehkä myöhemmin. -Älä nyt. Viisi minuuttia.
Et kestä koskaan viittä minuuttia.
Viisi minuuttia. -Tyttö nukkuu puoleenpäivään.
Eikä nuku, kun iskä täyttää 50.
Myöhemmin. Kiltisti nyt. Lue sinä vain synttärikortteja.
Ilonpilaaja.
Munat kokkelina vai keitettyinä?
Paistettuina. -Kuolet nuorena.
Kuolen onnellisena.
Isältä ja Jeaniltä.
Jeanin käsialaa.
Viitonen.
Sillä ei saa nykyisin edes tuoppia. -Ei niin.
Hieno kuva.
Piirsi sinusta komean.
Hieno on. -Niin on.
Hän on nähnyt vaivaa.
Hitto. Isä? Oletko nähnyt pakun? -Tä?
Paku. Oletko nähnyt sitä? -En.
Minä…
Voi…
Isä, minä… -Hitto.
Anteeksi.
En tiedä, mitä… -Ei se sinun syytäsi ole.
Hiton mulkut. -Äläpä puhu rumia.
Anteeksi.
Näitkö mitään, Eileen? -En nähnyt.
Etkö mitään? -Hiljaista on ollut.
Soita poliisille. -Taasko?
Niinhän ne käskivät tehdä, jos jotain sattuu.
Hyvä on.
Anteeksi, isä. -Tule tänne. Älä itseäsi syytä.
Ei hätää.
Hyvää synttäriä.
Kaikki katsovat.
Näitkö mitään?
Et? -En.
Eikö kukaan? Näittekö mitään? -En. Pahoittelut.
Kyllä se saippualla ja vedellä lähtee.
Uskomatonta, ettette nähneet mitään.
Milloin viimeksi näit pakun? -Kun pysäköin sen eilen.
Mihin aikaan? -En tiedä. Kahdeksan maissa.
Kahdeksaltako? -Suunnilleen.
Kahdeksasta asti.
"Nonce."
Hetkinen.
N-O-N-S-E.
Kyllä, näen sen.
En tiedä. Minäkö sen tietäisin?
Ehkä he pitävät Jamieta pedofiilinä. Tai Eddietä.
Otammeko kuvan?
Ei tarvitse tulla. Mieheni pesee sen. Otetaanko kuva?
Anteeksi, en ehdi odottaa. Otan siitä kolme kuvaa.
Pyydän tytärtä meilaamaan ne teille. Sopiiko? Kiitoksia.
Ota kolme kuvaa ja lähetä ne Samille.
Hän on meilikontakteissani.
Saamarin kusipäät. -Hei.
Rauhoitu. -On syntymäpäiväsi.
Eivät ne sitä tienneet.
Rauhoitu nyt. Ajattele Lisaa.
Kiitos neuvosta. -En minä sinua neuvo.
Sanoin vain, että ajatellaan häntä.
Olen saanut tarpeekseni.
Älä aloita. Älä sano mitään.
Mitä minä sanon? -Tiedät kyllä.
Tästä ei nyt keskustella. Ei taas.
Vai mitä?
Se asia on jo koluttu.
Oikeudenkäyntiin on kuukausi. Kaikki tuijottaa.
Mutta ei meitä. Vai mitä? Ja hän on ison sermin takana piilossa.
Piilossapa tosiaan.
Häntä suojellaan. Tästähän jo juristien kanssa puhuttiin.
Ei tämä tästä parane.
Äiti lupasi hankkia sulle töitä. -Minä en siihen äitiäsi kaipaa!
Miksi minä siihen äitiäsi tarttisin?
Minulla on töitä. Miesten leipä on minusta kiinni.
Tiedän, mutta… -Tyttö käy collegea.
Haluatko hänen lopettavan sen? Haluatko pilata hänenkin elämänsä?
Luuletko, että paluu Liverpooliin auttaisi?
Siellä on takuulla sata kertaa pahempaa, ja tiedät sen.
Tiedät sen, rakas. Tiedät, että se on pahempaa.
Ei me olla tehty mitään väärää.
Vai ollaanko tehty? Ei.
Mihinkään ei muuteta. Sinne ei muuteta. Piste.
Perhana. -Ei hätää.
Siivoan… Anteeksi tämä.
Anteeksi. Siivoan kyllä.
Isä? -Mitä sinä siinä teet?
Ei saa salakuunnella.
Älä huoli. Putsaan tämän.
Lähetitkö sähköpostin?
Joo.
Siinä puhelimesi. -Kiitos.
Kenelle tekstaat?
Billylle.
Ahaa. Miten teillä menee?
Ei kuulu sulle.
Onko isä kunnossa?
Isäsi on ihan kunnossa.
Annan hänelle vain tilaa, kuten aina teen.
Se paku on isälle rakas. -Eikä ole. Pelkkä paku se vain on.
En tiedä. En…
Tuskinpa se saippuavedellä lähtee.
En tiedä maaleista mitään. Tiedätkö sinä?
Taidat olla ihan raivona? -En ole.
En ole.
En vain ymmärrä, kuka muka on pedo.
Hän on 13-vuotias. Ne idiootit tuskin tietävät, mitä se tarkoittaa.
Isäähän se ei voi tarkoittaa, eikä Jamie ollut…
Hän…
Löysin itseni yhtenä päivänä imuroimasta hänen huonettaan.
Ai?
En tiennyt, mitä tehdä.
En pysty käymään siellä.
Ei hätää. -Joo.
Huolehtiiko Billy sinusta? -Ei huolehdi. Lopeta tuo jankkaaminen.
Osaan pitää huolta itsestäni. Pidän huolta itsestäni.
Kukaan ei…
Kaappiini ei ole koulussa kirjoitettu "nonse", eli jotain hyvääkin.
Selvä. -Mand, missä se iso sieni on?
Allaskaapissa.
Ei ole. En löydä sitä. -On se. Etsi.
Koko ajan!
Hyvä on, tulen alas. Paras mennä auttamaan isääsi.
Otatko kupin teetä?
En tarvitse. -Selvä. Rakastan sinua.
Minäkin sinua.
Löysitkö sen? -Joo.
Haluatko teetä? -En nyt välitä.
Kaikki hyvin, Eileen? -On, kiitos.
Tuonko tuolin? -Älä.
Saisit lepuuttaa jalkoja? -Mitä turhia.
Maistuisiko tee? -Ei, kiitos.
Synttärikakkuakin on, otatko?
Ai et? Painu sitten vittuun, utelias vanha lehmä.
Terve, pedo!
Hei? Hei!
Hei! -Terve, pedo!
Tekö sotkitte pakuni?
Tekö?
Pedo!
Anteeksi, rakas. Varo. Anteeksi.
Ei se lähde. -Eikö?
Ei.
Entä valkaisuaine? -Ei se toimi.
Anteeksi. -Ei se mitään.
Täytyy lähteä Wainwrightsille. -Nytkö?
Nyt. Pitää lähteä nyt. -Miksi?
Koska se pitää saada pois. En voi…
Enhän minä tuollaisella pakulla voi töihin mennä.
Vai mitä? -Niin, mutta…
Lähdetään nyt. Ei siinä kauan mene. Mentiin. Lisa!
Tulisitko alakertaan? -Mitä?
Takki päälle. Käydään Wainwrightsilla.
Enkö voi jäädä tänne? -Et voi.
Joku sotki pakun.
Mitä lie seuraavaksi keksivät? En jätä sinua yksin.
Miksi tahtoisin mukaan?
Koska pyydän sinua! -Aamiainen on hellalla.
Tytöt, olkaa kilttejä! Tehkää nyt tämä palvelus.
Auta, rakas. Minä yritän. -Hyvä on. Mennään kaikki.
Joo? -Pelastetaan päivä.
Mitä?
Pelastetaan päivä. -Selvä.
Pelastetaan päivä.
Sammutan tämän. -Onhan minun synttärit. Vai mitä?
Pelastetaan päivä.
Eli synttäreiden kunniaksi Wainwrightsille?
Niin. Se on lahja mulle.
Mulla ei ollut lapsena paskaakaan. Olet onnekas.
Edes mandariinia en saanut. Hyppää kyytiin.
Pane ovi kunnolla lukkoon. -On jo.
Vahdithan taloamme, Eileen? -Totta kai.
Jooko? -Pidän silmällä.
Muista tekstata katupartiollekin. -Eddie.
Sanonpahan vain.
Aidalla kyttää. -Heippa vaan!
Utelias vanha kotka.
No niin. Pelastetaan päivä, vai mitä?
Joo. -Niinhän sinä sanoit.
Laita jotain musiikkia. Joku hyvä, missä on bassokuvio.
Mitä sinä höpiset?
Hyvässä musassa on kunnon bassokuvio.
Tiedättekö? Bassokitara olla pitää.
Ei mitään pimpelipompelipaskaa tai elektronista roskaa.
Valkkaa kunnon bassokuvio, josta nautiskella.
Puhut täyttä roskaa.
Ja toinen juttu.
Kun tullaan Wainwrightsilta, lähdetään retkelle.
Retkelle? -Niin, lähdetään retkelle.
Perheretkelle.
Mitä aiot retkelläsi oikein tehdä?
En tiedä.
Kavuta kukkulalle. -Kukkulalle?
Niin. Ja lähdetään eläintarhaan.
Enkä lähde. Olen melkein 18.
No luistelemaan sitten. -Sinäkö luistimilla?
Niin. Mitä vikaa siinä on?
Mennään leffaan. -Joo, sinne lähtisin.
Jos pitää jotain, niin sitä. -Ai?
Joo. -Leffaan?
Joo. -Selvä, hienoa. Leffaan siis.
Mitä sanoisit leffasta? -Sopii.
Okei. Katso interwebistä, mitä siellä menee.
Mikä sinuun on mennyt? -Ei mikään.
Olen vain -
halukas ratkaisemaan…
Ratkaisemaan päivän ongelman. -Päivän ongelman.
Ja minä autan.
Kiitos siitä.
Minkä päivän ongelman?
Siitä terapeutti on meille puhunut. -Mitä me ratkaistaan?
Ei mitään.
Ajattelin, että olisi kiva mennä yhdessä leffaan.
Joo. Syödään vain ensin aamiaista.
Joo.
Hän tekee kunnon aamiaisen. Verimakkaraa ja kaikkea.
Ai verimakkaraa? -Ostin varta vasten isällesi.
Kuolet nuorena. -Sitä minäkin sanoin.
Saan rasvassa paistettua leipää. -Ostin sitä varten ihanaa leipää.
Äitisi on hieno nainen. -Niinhän sinä sanot.
Hei! -Sori.
Asia on sitä myöten selvä. Päivä on pelastettu, armaat.
Haetaan kaupasta kamat,
takaisin himppeen,
minä putsaan Lisen kanssa auton, kun sinä kokkaat,
sitten vaihdetaan kuteet, mennään leffaan ja otetaan jättipopparit.
Joo. -Syödäänkö kiinalaista?
Sopii. -Jee!
Mitä haluaisit?
Kaikkea.
Ai kaikkea? -Niin. Hirveä nälkä.
En ole käynyt leffassa aikoihin.
Niin. -Löysitkö biisiä?
En tiedä. En tiedä, missä on basso.
Laita…
Kirjoita "a-ha". Siis "a-ha".
"Take On Me."
Mitä? Ei siinä ole bassokuviota. -On!
Eikä ole. -Onpa!
Ei niillä ollut basistia. -Olipa. Paul.
Kuka? -Paul.
Se soitti bassoa. Se soitti rumpuja ja kaikkea.
Oletko varma? -Aivan varma. Olin faniklubin jäsen.
Voi taivas.
Niin taisit olla. -Olin.
Äidilläsi oli julisteita. Rintamerkkejä ja huiveja.
Rintamerkit olivat hienoja. -Et ole koskaan kertonut.
Vuosia sitten, silloin alkuaikoina,
kun isäsi ja minä vasta seurusteltiin, koululla oli disko -
ja päätit testata minua.
En testannut. -Kyllä.
Ei se ollut testi.
Isälläsi oli höpsö pinkki peruukki.
Kaikki nauroivat, mutta isäsi ei nauruista välittänyt.
Se oli hyvä peruukki. Ihan mahtava.
Disko oli käynnissä, mutta kukaan ei tanssinut.
Vanhojako me oltiin, ehkä 13?
Se oli kolmas vuosi. -Eli nykyinen ysiluokka.
DJ:nä oli herra Barnes, maantiedon opemme.
Kuulapää. -Joo. Kuulapää.
Häntä harmitti, kun kukaan ei tanssinut, mutta kaikkia ujostutti.
A-ha oli silloin listaykkönen. -Joo.
Ja isäsi… Ihan kahjo veto.
Se meni tanssimaan yksin keskelle tanssilattiaa.
Ei se niin mennyt. -Menipä.
Ei. Barnesy oli loistava opettaja mutta surkea DJ.
Minä vain jeesasin sitä. Autoin vähän.
Kaikki katsoivat isääsi ja olivat kuolla nauruun.
Eivät nauraneet. -Kyllä.
Ei kukaan nauranut. He arvostivat pohjoisen tanssimuuvejani.
Pohjoisia muuveja? -Joo.
Onko se tämä? -Olin loistava tanssija.
Olit. -Tiedät sen.
Mutta sitten -
isäsi alkoi liukastella ympäri lattiaa.
Kerropa hänelle totuus, miksi niin kävi.
Miksi? -Kerron totuuden.
Ostin punavalkoiset keilailukengät…
Et kai?
Kierrätyskaupasta, kun sopivat sen peruukin kanssa.
Mutta en tiennyt yhtään, ettei niissä olisi pitoa.
Ne oli keilailukengät! -Ei pitoa.
Sitten -
isäsi liukasteli -
melkein spagaattiin ja löi naamansa lattiaan.
Puppua.
Sitten hän nousi ylös -
nenä ihan tohjona.
Naama oli ihan veressä, ja kaikki nauroivat kuset housuissa.
Sitten se huusi: "Meikä vuotaa verta!"
Sait kuulla sitä koulussa vuosikausia. Hokivat "Meikä vuotaa verta!"
Paskat kengät. -Mutta hyvät naurut saatiin.
Kiva, että sulla oli hauskaa.
Rakastin jokaista. Olisin tehnyt heidän vuokseen mitä vain.
Aivan. Olisi tehnyt mitä vain.
Jos äitisi olisi saanut haluamansa, näyttäisit ihan eriltä.
Näyttäisit yhdeltä niistä…
Sulla olisi norjalainen nassu. Tiedätkö?
Näyttäisit Erling Haalandilta tai joltain.
Kohta tulee se kohta, jossa kaaduit. -Muistatko sen?
"Meikä vuotaa verta!"
Istuttiin loppuilta yhdessä. -Ei niillä kengillä voinut enää tanssia.
Saatoit minut. Minä kävelin, sinä liu'uit. Mummisi ja ukkisi odottivat minua.
Isä kysyi: "Olitko tappelussa?"
Vastasit: "Sinne päin." Tosi kovana. "Sinne päin."
Sitten pussasit minua. -Isä!
Voi luoja. -Kyllä vain.
Isä, ei, lopeta!
Pussasi. Taisi olla ensimmäinen kielari.
Isä! -En unohda sitä ikinä.
Kieli kurkussa. -Isä!
Nielaisit multa kitarisat. -Isä!
Niin saatoin tehdä.
Olit tosi hyvä pitelemään kädestä.
Mennäänkö käsikkäin? -Joo.
Ei. -Miksei?
Ei. -Pientä tytärtä nolottaa.
Ei, en vain halua. -Miten niin?
Olisit onnellinen. Olet rakkauslapsi. -Isä, lopeta.
Sinut on tehty romantiikalla ja terälehdillä.
Eikä!
Senkin pieni rakkauslapsi.
Älä nyt.
Tehty sateenkaarista… -Isä!
Voikukista ja narsisseista.
No niin.
Lapsellisia. Te kaksi.
Penskoja.
Mitä me siis etsitään?
En tiedä. Jotain, millä saa maalin pois.
Nähdään tässä.
Mitä me muka tehdään?
En tiedä. Tuhlatkaa tai jotain. Senhän te osaatte.
Totta. Ihanaa. -Se me osataan.
Tule, mennään tuhlaamaan.
Anteeksi?
Miten voin auttaa?
Joku spreijasi pakuni. Tiedätköhän, miten maalin saa pois?
Ahaa.
Enpä taida tietää, mutta kollega voi ehkä auttaa.
Quint?
Minne se nyt meni? Quint?
Hän on hyvä sellaisissa. -Selvä.
Terve. -Hei.
Tämän kaverin pakun kyljestä pitäisi poistaa spraymaalia.
Kokeilitko vettä ja saippuaa? -Ei tehonnut.
Kuinka tehokas letku sulla on? -Käytin sientä.
Ahaa. Pitää ruiskuttaa letkulla.
Kokeile sitten tinneriä tai alkoholia. Vodka kelpaa. Isopropanoli on parempi.
Käytä mikrokuituliinaa. Pyörivin liikkein. -Mikä se on?
Meiltä löytyy.
Seuraa minua. -Kiitti.
Eli pyörivin liikkein liinalla.
Ja toivo parasta. Muuta ei voi.
Vai toivo? Eikö se liina sitten tehoa?
Ei sitä varmaan kokonaan pois saa.
Jos haluat kokonaan pois, maalauta uudestaan.
Mitä siinä on?
Jokin graffitiko?
Voi niitä lapsia. Syytän vanhempia. -Näyttäisitkö, missä on sinistä maalia?
Kuten sanoin, se pitää maalauttaa uudestaan.
Ei ole varaa. Näytä vain, missä on sinistä maalia.
Mikä tahansa väri käy. Ei tarvitse täsmätä.
Se pitää vain saada piiloon. -Hoksasin juuri, kuka sinä olet.
Olen nähnyt sinusta kuvia Facebookissa.
Näytätkö nyt vain sen maalin? -Joo. Tännepäin.
Anteeksi, en halunnut nolostuttaa. -Ei hätää.
Minä vain…
Olen teidän puolellanne.
Poikasi puolella. Jos sillä on väliä.
Koska hänhän ei tehnyt sitä? Siis…
Jopa ne pistohaavat, kohdat, missä niiden sanottiin olevan.
Niissä kohdissa on luuta.
Jos ruvetaan sepittämään, niin pientä tarkkuutta. Tiedätkö?
Ja…
Olen nähnyt tytöstä kuvia.
Tuen siis teitä…
Voitko tuoda sen maalin? -Anteeksi.
Haluan vain sen. -Totta kai.
Hanki hänelle hyvä asianajaja.
Jos haette joukkorahoitusta, moni lähtee mukaan.
Tässä se maali.
Hei. Kaikki hyvin? Voinko auttaa?
Isä.
Kuule,
näyttää siltä, että jotkut tulee tänne huvikseen,
koska kun olin tuolla jossain putkiosastolla,
niin joku tyyppi vain seisoi siellä -
ja oikeasti vain hymyili itsekseen. Tosi outoa.
Olisinpa napannut kuvan, koska se oli niin…
Seuraava.
Tuleeko muuta? -Ei.
Haluaisitteko liittyä klubiin? -En, kiitos.
Eipä se mitään. Se tekee yhteensä 34,99 puntaa.
Oletko kunnossa? -Kuittia?
Ei, kiitti. Olen kunnossa.
Alkaa vain olla vähän nälkä. -Okei.
Ostin kivan kasvin. Eikö ole hieno? -On.
Rengasosastolla yksi tyyppi piti silmäpeliä.
Pitää sanoa Janelle, että tulee tänne. Hyvät mahkut löytää mies.
Mitä nyt?
Onko tuo se jätkä?
Kuka? -Seuraako se minua?
Vittuilevat minulle, niinkö? Pitävät ihan idioottina?
Eddie! -Hitto!
Tänne, senkin paska! -Eddie!
Tule tänne. Ylös siitä!
Eddie! -Sinäkö pakuni sotkit?
Mitä? -Sinäkö sen teit?
Me vain naureskeltiin. -Ei kuule naurata yhtään.
Sinuako naurattaa? Älä virnuile, pentu, tai läppään virneen naamaltasi.
Älä vittu ikinä!
Kuuntele, paskiainen. Ylös!
Ylös! Kuuntele! -Hyvä on!
Ihmisille ei tehdä niin. Ymmärrätkö? -Joo.
Et vittu tiedä, mitä olen joutunut kokemaan. Älä naura minulle.
Minulle ette naura.
Älkää naurako.
Ala vetää, rääpäle.
Pysy kaukana perheestäni!
Pidä kiirettä. -Odota.
Unohdit pyöräsi, saatana!
Tule. -Odota.
Mitä sinä teet?
Eddie!
Eddie, tule!
Ole kiltti. Mennään autoon. -Voidaanko vain mennä kotiin?
Anna se kasvi, rakas.
Anna se kasvi. Anna laukkusi.
Anna laukku. Anna se.
No niin, tytöt. Menkää toiselta puolelta.
Siivoatko tuon? -Mitä?
Etkö aio siivota tuota?
En. -Kauhea sotku.
Maksan siitä. -Siivoa se.
Ei onnistu. -Eddie!
Olet turvakamerassa. -Hiljene, munapää!
Ja suksi sinne kauppaan! -Olet turvakamerassa.
Sinä ja kaverisi, saatanan pikku friikki!
Isä, vastaanko?
Vastaa vain.
Tämän puhelun soittaa… -Jamie Miller.
Standling Secure -koulutuskeskuksesta.
Tämä puhelu on vangilta Englannista tai Walesista.
Puhelut tallennetaan -
ja vankilan henkilökunta voi kuunnella niitä.
Jos ette halua ottaa puhelua vastaan, lopettakaa puhelu.
Isä?
Terve, poika.
Halusin vain onnitella.
Kiitti.
Kiitos, kun soitit.
Saitko korttini?
Sain.
Piirsitkö sen itse?
Joo, piirsin.
Niin arvelinkin.
Sanoin äidillesi, että minusta se on hieno.
Sinähän tykkäsitkin kovasti piirtää.
Niin. Siksi aloitin taas.
Onko kaikki hyvin?
Nyt kun kohu on laantunut?
Joo. Ei tässä hätää.
Kirjastonhoitaja on mulle kiva, mutta…
Pihalla minua on häiriköity, mutta se on pikku juttu.
Tiedät, mitä tehdä.
Joo. Täällä voi mennä jollekin juttelemaan.
Hyvä.
Mitä teet tänään?
Aioin vain syödä aamiaista.
Etkö ole vielä syönyt? -En.
En vielä. On ollut kiirettä.
Taidetaan mennä myöhemmin leffaan.
Sitten Lise haluaa kiinalaiseen.
Kung po -jättikatkiksia?
Tiedät, mitä me tilataan.
Oletko saanut lahjoja?
En vielä. Ei olla ehditty vielä lahjoihin.
Isä? -Niin?
Minä…
Tiedän, ettei tänään ole hyvä päivä kertoa tätä,
mutta niin vain tapahtui ja…
Mitä tapahtui, poika?
Kerro pois. Unohda syntymäpäivä. Mitä nyt?
Tuota…
Nyt kun se lähestyy,
olen miettinyt asiaa, ja…
Isä, aion tunnustaa.
Haloo?
Isä, minä…
Anteeksi, mutta aion tunnustaa.
Hei, kulta. Mekin ollaan täällä.
Hei, Jay.
Mitä?
Onko ruoka yhtään parempaa?
On se vähän.
Luulin, että puhuin vain iskän kanssa.
Kirjoitin sinne allergioistasi.
Selvä.
Käytkö vieläkin koko ajan salilla?
Kun on lupa.
Tuleeko sinusta kauhea kaappi?
Ei kai.
Täytyy lopettaa, tässä on muita jonossa.
No niin, poika.
Normiaikaan loppuviikosta? -Totta kai.
Isä? -Niin?
Olen…
Olen pahoillani.
Ja hyvää syntymäpäivää.
Kiit…
Tulkaa tältä puolelta.
Varokaa maalia.
Pärjääkö isä?
Kyllä hän pärjää. Mennäänpä.
Mitä on tapahtunut?
Penskatko? -Painu vittuun, Eileen.
Ikkunoita ei korjattu kunnolla.
Niitä ei tiivistetty oikein. Tunsitko vedon?
Onko tuo se paita, jonka ostin? -Olisinpa tehnyt itse.
Joo.
On se. -Näyttää kivalta päälläsi.
Ei hullumpi viisikymppinen.
Jätetään se leffa väliin.
Ei, mennään vain. Vaihdoin vaatteetkin.
Ei se mitään. Jätetään se. -Kyllä me voidaan mennä.
Ei tarvitse.
Oletko varma? -Joo.
Kiitti.
Hän kuulosti paremmalta kuin viime viikolla.
Eikö vain?
Ehkä päätös helpotti oloa.
Muistatko, mitä Jenny sanoi? -Joo.
Muistan. Enkä tee niin.
En sulje sinua pois. Oikeasti. En tee niin.
Miksi olet tuollainen? -Millainen?
Sinä olit siellä paikalla.
Minä en sitä videota nähnyt. -Ei mennä taas siihen.
Siitä on tulossa sinun iskulauseesi. Ei mennä taas siihen. Ei puhuta siitä.
Ei puhuta siitä, että minä olin siellä ja sinä et ollut.
En minä sitä tarkoittanut. -Mitä sitten?
Sinä näit sen videon. Minä en.
Et ole oma itsesi.
Uhkailet poikasia. Pilaat pakusi.
Tiedän, että olet vihainen.
Mutta on varmaan paras, että hän tunnustaa.
Jos olisit rehellinen, sinäkin tajuaisit sen.
Näin, mitä näin.
En halunnut uskoa sitä.
Kun näin sen…
Olen tuntenut sinut untuvikosta asti.
Meidän on selvittävä tästä.
Mitä jos ei selvitä?
Jenny sanoo, että kun sattuu… -Vitut Jennyn sanomisista.
Aivan sama sille. Eihän hän ole nyt tässä?
Poika ei poistunut huoneestaan.
Tuli kotiin, paiskasi oven, suorinta tietä ylös tietokoneelle.
Näin valon palavan yhden aikaan yöllä.
Koputin ja sanoin:
"Jamie, kuule. Sinulla on huomenna koulua."
Ja valo sammui, mutta hän ei koskaan sanonut mitään.
Ei me sille mitään mahdettu.
Kaikki penskat on nykyään sellaisia.
Ei voi tietää, mitä ne huoneessaan katsovat.
Voivat tuijottaa vaikka pornoa. Kuten tiedät.
Sekin heppu, joka ilmestyi kännyyni.
Selitti, miten naisia kohdellaan, millainen tosimies on ja muuta paskaa.
Vaikka olin vain etsimässä jotain liikkeitä salille.
Ei penskoja voi koko aikaa kytätä. Se ei vain onnistu.
Hän on tosi äkkipikainen. Kuten sinäkin.
Älä sano noin.
Ei kai hän sitä minulta oppinut?
Vai oppiko? -Ei.
Mutta joskus mietin, että se olisi pitänyt estää.
Menty katsomaan ja estetty.
Ei niin voi ajatella.
Muistatko? Niin terapeutti sanoi.
Vika ei ole meissä.
Ei syytetä itseämme.
Mutta mehän hänet teimme, eikö niin?
Kun olin hänen ikäisensä, isä aina pieksi minua.
Otti joskus vyön ja hakkasi sillä. Hakkasi ja hakkasi.
Lupasin itselleni…
"Kun minulla on lapsia, en ikinä tee niin."
Niin en omille lapsille tekisi.
Enkä tehnyt.
Halusin vain olla parempi.
Mutta olenko minä?
Olenko parempi?
Yritit olla.
Kumpikin yritettiin. -Niin, yritin olla.
Vein hänet futikseen. Ajattelin karaista häntä.
Hän oli umpisurkea.
Hänet tökättiin maalin suulle.
Ja minä vain seisoin kentän laidalla,
kun muut isät nauroivat hänelle.
Tunsin, kuinka hän katsoi minua.
En voinut katsoa häntä.
En voinut katsoa omaa poikaani.
Hän jumaloi sinua.
Sitten vein hänet nyrkkeilyyn.
Luulin, että se olisi hyväksi. Sitä kesti kymmenen minuuttia.
Niinpä.
Ennen hän aina piirteli alakerrassa. -Niin.
Istui ruokapöydän ääressä ja piirteli kuviaan.
Hän oli hyvä siinä. -Hän rakasti sitä.
Hän oli tosi hyvä. Tykkäsi siitä. Tuhersi tuntikausia.
Sitten se loppui.
Halusi tietokoneen, ja se hankittiin.
Ja pöytäkin sitä varten. Näppäimistö, kuulokkeet, kaikki.
Pelattiin sillä futistakin. Muistatko, kun me pelattiin?
Muistan.
Sitten firma alkoi piristyä.
Lähdin aamukuudelta ja palasin iltakahdeksalta.
Tulin itse aiemmin mutten ollut sen kummempi.
Olit hyvä äiti.
Olet hyvä äiti.
Ehkä minulta vähän lipesi ote.
Mutta hänhän oli omassa huoneessa.
Luultiin, että turvassa. -Niin.
Eikö luultukin?
Mitä pahaa hän siellä voisi tehdä?
Luultiin, että tehtiin oikein.
Olin hyvä äiti.
Niin olit. -Olen hyvä äiti.
Sinä olet hyvä isä. Mahtava isä.
Mutta me hänet teimme.
Jos minun isäni teki minut…
Miten minä sain aikaan sen?
Tule tänne.
Ei me voitu tietää, mitä hän tekisi.
Siksi hän sinut sinne halusi. Tiesi, ettet uskoisi sitä.
Luuli, että suojelisit häntä.
Olisiko pitänyt suojella? -Et olisi voinut.
Olisinko voinut suojella häntä? -Et.
Olisiko pitänyt tehdä enemmän…
Minusta olisi hyvä,
jos hyväksyisimme, että ehkä meidän olisi pitänyt.
Minusta meidän olisi hyvä ajatella niin.
Näen edelleen sen pienen pojan.
Vähän pöljä.
Roikkui kiipeilytelineissä.
Piirteli alakerrassa kuvia hirviöistä.
Söi suklaajäätelöä.
Sitä oli ympäri naamaa, muistatko?
Koko naama jäätelössä.
Pikku nassussa.
Tuntuu kuin se olisi ollut eilen.
Niin se olikin.
Hän hoki sitä yhä uudestaan.
Hän hoki: "En se ollut minä."
"Isä, en se ollut minä."
Ja minä uskoin häntä.
Sitten näin sen videon.
Miten?
Olisitpa sinä ollut siellä.
Olisipa hän halunnut sinut. Olisit ollut parempi.
En. -Kyllä.
En.
Olisit ollut parempi.
Oletteko kunnossa?
Joo. Oletko sinä, rakas? -Joo.
Onko tuo uusi?
Tosi nätti.
Niin on. -Ei se uusi ole. On varmaan…
Se vain näyttää eriltä, koska…
Asukokonaisuus ratkaisee.
Puhun siitä koko ajan. Asukokonaisuus ratkaisee.
Minä vain…
Ajattelin, että kun kerrankin on aihetta laittautua.
Nyt on sentään iskän syntymäpäivä.
Onko tuo se äidin ostama paita?
Joo.
Se on kiva.
Minäkin taidan pukea jotain nättiä. -Älä.
Näytät ihanalta juuri noin.
Anna anteeksi, Lisa.
Ne heput ja se pakujuttu. -Se paku…
Ei se mitään. Paku on entistä rumempi, mutta siitä sanasta ei saa enää selvää.
Maalautan sen uudestaan.
Ne pojatko sen teki?
Niin, tunnetko ne?
Joo. Ne on…
Suoraan sanottuna mulkkuja. -Ei puhuta rumia.
Sori.
Jos ne kiusaavat… -Isä…
Kaikki kiusaavat.
Olen Jamien sisko.
Mutta täältä ei muuteta.
Ei muuteta. Ei me voida.
Kyllä me voisimme. -Ei, äiti…
Jos me muutetaan, hetken on helpompaa,
mutta sitten joku saa selville jotain,
ja sitten ei muusta puhutakaan.
Ja kaikesta tulee entistä kamalampaa.
Niin…
Jamie on aina.
Jamie on meidän.
Eikö niin?
Ajateltiin ettei lähdetäkään elokuviin.
Okei. Se on…
Hyvä juttu. Voidaan…
Vuokrataan joku leffa. -Joo.
Se on hyvä idea. -Kaivetaan kaapista poppareita.
Onko meillä? -On.
Tilataan kotiin ruokaa. -Joo!
Joo. -Kyllä kiitos.
Katkarapukeksejä kaikille? -Katkarapukeksejä kaikille.
Syödäänkö aamiaista?
Jos aloitetaan aamiaisella? -Joo.
Tulehan.
Se verimakkara ottaa pian jalat alleen.
Voin kattaa pöydän. -Kiitos.
Tulen avuksi. -Et tule lähellekään, synttäripoika.
Miten me tuo tyttö tehtiin?
Samalla tavalla kuin Jamie.
Anna anteeksi, poika.
Olisinpa ollut parempi.
Tekstitys: Päivi Vuoriaro